Prahovenii navetiști reclamă pericolul pe care îl reprezintă stațiile de autobuz, care, nu doar că nu sunt prevăzute cu refugii corespunzătoare și semnalizate ca atare, dar sunt și "pline de bălării care obturează vizibilitatea oricărui șofer". O astfel de situație ne-a fost semnalată de către o cititoare, ce a semnalat pericolul vizavi de stația de autobuz din cartierul Albert, lângă benzinăria Mol.
"Statia de autobuz din cartierul Albert (langa benzinaria Mol) nu doar ca nu e prevazută cu un refugiu/trotuar pe care să coboare călatorii din mijloacele de transport în comun, sau unde să poată aștepta în siguranță autobuzul, dar este împânzită de tufișuri mari și spinoase, gata să te ințepe de cum cobori", a semnalat cititoarea observatorulph.ro, totul în în ideea în care autoritățile competente se vor sesiza și vor lua măsuri pentru remedierea problemei.